Verloor-Hy is weg! 4 – Liplekker
Blye Versekering vir 30Jan. 2020 Tema: Verloor-Hy is weg! 4
****Wanneer het jy ontdek dat jy Hom verloor het. Was dit toe die ellende oor jou kom, of was dit terwyl jy gebaljaar het in al die plesier wat die wêreld jou bied …..Het jy van Hom af WEGGEDRAAI omdat jy nie binne Sy WIL wou of kan bly nie? Dan is dit waar jy Hom weer gaan vind…….draai om en soek SY wil al bring dit pyn en al maak dit seer Hy sal jou tien dubbel vergoed vir wat jy vir Hom opoffer. DOEN dit want Hy wag vir jou. Onthou die HERE sal jou nooit dwing nie. Ons mag kies en Hy aanvaar ons keuse al breek dit Sy hart.
1Joh 2:17 En die wêreld gaan verby en sy begeerlikheid, maar hy wat die wil van God doen, bly vir ewig.
***Ons lewe in baie ernstige tye, nie net in ons land nie, maar oor die wêreld. Dis baie maklik vir my om vandag 'n voel-goed boodskap te stuur soos vele doen. Ek lees hoe mense sê spreek net al die seëninge uit en dit SAL na jou toe kom. Ek is jammer maar dit is nie wat die Woord van God sê nie. God vra toewyding en gehoorsaamheid dan sal ons die res kry. Kom ons draai na Hom toe dit is die antwoord.
Onse Vader so dikwels loop ons ons eie pad en wanneer die storms losbars dan erken ons U. Help ons om ook in die tye van vrede die pad saam met U te stap. Ek bid vir elkeen onder die letter U,V en W vandag. Wil U vir elkeen van hulle sê: Dit is die weg wandel daar op wanneer hulle links of regs wil gaan. In Jesus se Naam. Amen.